CELEX: 32017D0729
Language: lv
Date: 2017-04-20 00:00:00
Title: Komisijas Īstenošanas lēmums (ES) 2017/729 (2017. gada 20. aprīlis) par izņēmumu, ko Horvātijas Republika lūdz saskaņā ar 9. panta 4. punktu Padomes Direktīvā 98/41/EK par to personu reģistrāciju, kas atrodas uz pasažieru kuģiem, kuri kursē uz Kopienas dalībvalstu ostām vai no tām (izziņots ar dokumenta numuru C(2017) 2437)

25.4.2017   
            
            
               LV
            
            
               Eiropas Savienības Oficiālais Vēstnesis
            
            
               L 107/35
            
         KOMISIJAS ĪSTENOŠANAS LĒMUMS (ES) 2017/729
   (2017. gada 20. aprīlis)
   par izņēmumu, ko Horvātijas Republika lūdz saskaņā ar 9. panta 4. punktu Padomes Direktīvā 98/41/EK par to personu reģistrāciju, kas atrodas uz pasažieru kuģiem, kuri kursē uz Kopienas dalībvalstu ostām vai no tām
   
      
         (izziņots ar dokumenta numuru C(2017) 2437)
      
   
   (Autentisks ir tikai teksts horvātu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1998. gada 18. jūnija Direktīvu 98/41/EK par to personu reģistrāciju, kas atrodas uz pasažieru kuģiem, kuri kursē uz Kopienas dalībvalstu ostām vai no tām (1), un jo īpaši tās 9. panta 4. punktu,
   tā kā:
   
               (1)
            
            
               Direktīvas 98/41/EK mērķis ir paaugstināt drošību un to pasažieru un apkalpes izglābšanas iespējas, kas atrodas uz pasažieru kuģiem, un nodrošināt to, ka paaugstinās meklēšanas un glābšanas darbu, kā arī jebkura negadījuma seku likvidēšanas efektivitāte.
            
         
               (2)
            
            
               Direktīvas 98/41/EK 5. panta 1. punktā prasīts par katru pasažieru kuģi, kas izbrauc no kādas dalībvalsts ostas un dodas tālāk par 20 jūdzēm no izbraukšanas punkta, reģistrēt konkrētas ziņas.
            
         
               (3)
            
            
               Direktīvas 98/41/EK 9. panta 4. punktā dalībvalstīm atļauts lūgt Komisiju, lai tā nosaka izņēmumu no šīs prasības.
            
         
               (4)
            
            
               Horvātijas Republika ar 2015. gada 3. septembra vēstuli lūdza Komisiju noteikt izņēmumu no prasības reģistrēt Direktīvas 98/41/EK 5. panta 1. punktā norādīto informāciju par pasažieriem uz kuģa attiecībā uz visiem pasažieru kuģiem, kuri veic reisus vairākos maršrutos starp Horvātijas salām.
            
         
               (5)
            
            
               Komisija 2015. gada 20. oktobrī lūdza Horvātijas Republiku sniegt papildu informāciju, lai varētu novērtēt prasīto izņēmumu. Horvātijas Republika 2016. gada 18. maijā sniedza atbildi un grozīja prasīto izņēmumu attiecībā uz šādiem maršrutiem: Zadar–Ist un Zadar–Olib maršrutiem Zadar–Premuda / Mali Lošinj prāmju līnijā; Split–Hvar, Hvar–Prigradica un Hvar–Korčula maršrutiem Korčula–(Prigradica)–Hvar–Split ātrgaitas līnijā; Zadar–Ist un Zapuntel–Zadar maršrutiem Ist–Molat–Zadar ātrgaitas līnijā; Split–Bol maršrutam Jelsa–Bol–Split ātrgaitas līnijā; Split–Hvar maršrutam Split–(Milna)–Hvar ātrgaitas līnijā; Split–Hvar maršrutam Lastovo–Vela Luka–Hvar–Split ātrgaitas līnijā; Rijeka–Rab maršrutam Novalja–Rab–Rijeka ātrgaitas līnijā; Split–Vela Luka maršrutam Lastovo–Vela Luka–Split prāmju līnijā; Split–Stari Grad maršrutam “Split–Stari Grad” prāmju līnijā; Vis–Split maršrutam “Vis–Split” prāmju līnijā; Mali Lošinj–Cres un Cres–Rijeka maršrutiem Mali Lošinj–Ilovik–Susak–Unije–Martinšćica–Cres–Rijeka ātrgaitas līnijā; Premuda–Zadar maršrutam Olib–Silba–Premuda–Zadar ātrgaitas līnijā; Vis–Split un Hvar–Split maršrutiem Vis–Hvar–Split ātrgaitas līnijā; Dubrovnik–Sobra un Korčula–Lastovo maršrutiem Dubrovnik–Šipanska luka–Sobra–Polače–Korčula–Lastovo ātrgaitas līnijā.
            
         
               (6)
            
            
               Komisija ar EMSA palīdzību novērtēja prasīto izņēmumu, pamatojoties uz tās rīcībā esošo informāciju.
            
         
               (7)
            
            
               Horvātijas Republika sniedza šādu informāciju: 1) minētajos maršrutos iespējamība piedzīvot lielus viļņus, kuru augstums pārsniedz divus metrus, gada laikā ir mazāka nekā 10 %; 2) kuģi, uz kuriem attiektos izņēmums, veic regulārus reisus; 3) reisu galvenais mērķis ir ikdienas vajadzībām nodrošināt regulāru satiksmi ar attāliem rajoniem; 4) jūras rajonā, kurā kursē pasažieru kuģi, tiek nodrošināta krasta navigācijas kontrole, uzticamas laika prognozes un ir pieejami pienācīgi un pietiekami meklēšanas un glābšanas līdzekļi; 5) nav pienācīgas palīginfrastruktūras un ostu iekārtu, kas vajadzīgas, lai reģistrētu informāciju par pasažieriem atbilstīgi braucienu grafikam un saskaņoti ar sauszemes transportu, un 6) prasītais izņēmums attiektos uz visiem kuģu operatoriem, kuri darbojas minētajos maršrutos.
            
         
               (8)
            
            
               Novērtēšanas galarezultāts liecina, ka ir izpildīti visi nosacījumi izņēmuma apstiprināšanai.
            
         
               (9)
            
            
               Šajā lēmumā paredzētie pasākumi ir saskaņā ar Kuģošanas drošības un kuģu izraisītā piesārņojuma novēršanas komitejas atzinumu,
            
         IR PIEŅĒMUSI ŠO LĒMUMU.
   1. pants
   Ar šo apstiprina izņēmumu, ko Horvātijas Republika saskaņā ar Direktīvas 98/41/EK 9. panta 4. punktu lūdz attiecībā uz direktīvas 5. panta 1. punktā norādītās informācijas reģistrāciju par personām uz visiem pasažieru kuģiem, kuri veic regulārus reisus šādos (arī atpakaļceļa) maršrutos:
   
               1)
            
            
               
                  Zadar–Ist un Zadar–Olib maršrutos Zadar–Premuda / Mali Lošinj prāmju līnijā;
            
         
               2)
            
            
               
                  Split–Hvar, Hvar–Prigradica un Hvar–Korčula maršrutiem Korčula–(Prigradica)–Hvar–Split ātrgaitas līnijā;
            
         
               3)
            
            
               
                  Zadar–Ist un Zapuntel–Zadar maršrutiem Ist–Molat–Zadar ātrgaitas līnijā;
            
         
               4)
            
            
               
                  Split–Bol maršrutam Jelsa–Bol–Split ātrgaitas līnijā;
            
         
               5)
            
            
               
                  Split–Hvar maršrutam Split–(Milna)–Hvar ātrgaitas līnijā;
            
         
               6)
            
            
               
                  Split–Hvar maršrutam Lastovo–Vela Luka–Hvar–Split ātrgaitas līnijā;
            
         
               7)
            
            
               
                  Rijeka–Rab maršrutam Novalja–Rab–Rijeka ātrgaitas līnijā;
            
         
               8)
            
            
               
                  Split–Vela Luka maršrutam Lastovo–Vela Luka–Split prāmju līnijā;
            
         
               9)
            
            
               
                  Split–Stari Grad maršrutam Split–Stari Grad prāmju līnijā;
            
         
               10)
            
            
               
                  Vis–Split maršrutam Vis–Split prāmju līnijā;
            
         
               11)
            
            
               
                  Mali Lošinj–Cres un Cres–Rijeka maršrutiem Mali Lošinj–Ilovik–Susak–Unije–Martinšćica–Cres–Rijeka ātrgaitas līnijā;
            
         
               12)
            
            
               
                  Premuda–Zadar maršrutam Olib–Silba–Premuda–Zadar ātrgaitas līnijā;
            
         
               13)
            
            
               
                  Vis–Split un Hvar–Split maršrutiem Vis–Hvar–Split ātrgaitas līnijā;
            
         
               14)
            
            
               
                  Dubrovnik–Sobra un Korčula–Lastovo maršrutos Dubrovnik–Šipanska luka–Sobra–Polače–Korčula–Lastovo ātrgaitas līnijā.
            
         2. pants
   Šis lēmums ir adresēts Horvātijas Republikai.
   
      Briselē, 2017. gada 20. aprīlī
      
         
            Komisijas vārdā –
         
         
            Komisijas locekle
         
         Violeta BULC
      
   
   
      (1)  OV L 188, 2.7.1998., 35. lpp.